31 de milioane de măști de protecție, oprite de la comercializare de Protecția Consumatorilor.
ANPC a controlat 504 de companii, oprind de la comercializare 31 de milioane de măști de protecție. ANPC a constatat abateri la 275 operatori economici. ANPC supraveghează piața de materiale de protecție de la începutul stării de urgență.
Autoritatea Naţională pentru Protecţia Consumatorilor (ANPC) a controlat 504 operatori economici, la nivelul întregii țări, care comercializau măști de protecție, constatând abateri la 275 dintre aceştia și oprind de la comercializare, temporar sau definitiv, peste 31 de milioane de măști. Autoritatea Naţională pentru Protecţia Consumatorilor (ANPC) supraveghează piața de materiale de protecție încă de la începutul stării de urgență și de alertă cauzate de pandemia cu Covid-19, precizează un comunicat.